钦定古今图书集成/明伦汇编/氏族典/第034卷 > 《廖用贤尚友录》 > 锺馗
## 钦定古今图书集成/明伦汇编/氏族典/第034卷 > 《廖用贤尚友录》 > 锺馗

按《尚友录》：馗武德中应举不第，触阶而死。后明皇昼
寝，梦一小鬼盗玉笛，上叱之，忽有大鬼破帽蓝袍角
带，捉小鬼刳其目，擘而啖之。上问，对曰：“臣终南进士
锺馗，应举不第，触阶而死，奉旨赐袍带葬之，誓除天
下虚耗。”命吴道子图之，俨然如梦所见。